Jamie-Lee O'Donnell

D' **Jamie-Lee O'Donnell** isch ä irischi Schouspilerin us Nordirland. Meh kennt se vo ihrere Rolle als *Michelle Mallon* i dr Coming-of-Age-Serie *[[Derry Girls]]*.

## Läbe
D'Jamie-Lee isch ine grossi Familie in Derry inegebore. Si het d'St Anne Primary School, ds St Cecilia's College u ds North West Regional College bsuecht.

Si het sho i junge Jahre i Schueltheaterstück afah Schouspilere. Nach ihrem Abschluss het si bschlosse d'Schouspilerei professionell z'verfolge, obwhol si säch kenni Schauspilschuel het chönne leiste. Wägedäm het si darstellendi Künscht a dr De Montfort Universität in Leicester gstudiert. Si het agfange vorspräche u het drbi ihri Zyt zwüsche England u deheime ufteilt. Si isch teil vo Theaterproduktione gsi u het als Tänzerin für Promotione u Pantomime gschaffet.

## Karriere
Zwüsche 2012 u 2015 het si ihri erschti bedütendi Rolle als *Eva Maguire,* ä Protagonistin vo dr *BBC2* NI-Serie *6Degrees,* nachem Endi vo dr Serie het si i bim *Film Urban* & dr *Shed Crew* vo *Candida Brandy* mitgwürkt.

2018 het si inere Theaterproduktion namens *I Told My Mum I Was Going on an RE Trip* vor Julia Samuels, ä Houptrolle als minderjährigs Meitschi wo bschliesst säch äre Abtribig z'unterzieh gspilt. Im folgende Jahr het si sech ar Bsetzig vo *Girls and Dolls* agschlosse, ds Stück isch vo dr Derry-Girls-Schöpferin Lisa McGee. D'Jamie het ou i Martin McDonaghs *The Cripple of Inishmaan* am *Gaiety Theatre* mitgspilt.

Im gliiche Jahr het si d'Rolle vor Michelle Mallon ir Sitcom Derry Girls becho.

D' O'Donnell u ihri Co-Stars vo Derry Girls hei ar RTÉ-Spändeaktion *RTÉ Does Comic Relief* teilgnoh u hei zämme mit dr Saoirse Ronan ä Sketch ufgfüehrt. Dr gsamt Erlös vo dere Nacht isch a di Betroffnige vo dr COVID-19-Pandemie gange.

## Privatläbe
D'Jamie wohnt mit ihrem Partner, em DJ Paul McCay, z'Derry. Si isch Patronin vor z'Liverpool asässige Jungendtheatergruppe *20 Stories High.*

## Filmografii
### Film
* *Urban & the Shed Crew,* unter dr Regii vor Candida Brady (2015)

### Fernseh
* *6Degrees* - Fernsehserie, 18 Episode (2012–2015)
* *Doing Money,* unter dr Regii vor Lynsey Miller – TV Film (2018)
* *Derry Girls* – Fernsehserie, 12 Episode (2018–2022)
* *The Fruit Fix* – Online Churzfilm (Nov. 2020)

## Referänze
# "Derry Girls cast in real life: See Saoirse-Monica Jackson, Nicola Coughlan & Jamie-Lee O'Donnell out of character." *HELLO!*. 26 March 2019 (englisch).
# "People expect me to be wild. They keep buying me shots! Derry Girls' Jamie-Lee O'Donnell on overnight fame." *independent.ie*. 26 August 2018 (englisch).
# "Derry Girls star Jamie-Lee O'Donnell: 'I'm very proud to be from this city and we are all so happy to help put Derry on the map.'" *Belfast Telegraph*. 11 January 2018. Ufgrüefe am 20. Mai 2021 (englisch).
# Ganatra, Shilpa (4 December 2018). "Derry Girl Jamie-Lee O'Donnell: 'I didn't realise I'd be so intimidated by fame.'" *The Irish Times*. Ufgrüefe am 20. Mai 2021 (englisch).
# "Series 3 Cast Interview: Jamie-Lee O'Donnell." YouTube. 29 April 2015 (englisch).
# "Jamie-Lee O'Donnell: pipe dreams and punchlines". *Big Issue North*. 3. Juli 2020. Ufgrüefe am 28. Juli 2020. (englisch)
# "Nick Hern Books - Girls and Dolls By Lisa McGee" (englisch).
# "Derry Girls' Star Jamie-Lee O'Donnell Signs With Gersh (Exclusive)". *The Hollywood Reporter*. Ufgrüefe am 28. Juli 2020 (englisch).
# Ganatra, Shilpa (4 December 2018). "Derry Girl Jamie-Lee O'Donnell: 'I didn't realise I'd be so intimidated by fame.'" *The Irish Times* (englisch).
# "Jamie-Lee O'Donnell interview (who plays Michelle) | Channel 4." *www.channel4.com*. Ufgrüefe am 28. Juli 2020 (englisch).
# "Derry Girls cast fangirl over Ronan in hilarious sketch." 26 June 2020 (englisch).

## Weblink
*  i dr IMDb